আঙ্কর থম

আঙ্কর থম বা নকর থম (খ্‌মের: អង្គរធំ উচ্চারণ [ʔɑːŋ.kɔː.tʰum]; অর্থ: "মহান নগরী") বর্তমান কম্বোডিয়ায় অবস্থিত খ্মের সাম্রাজ্য এর শেষ এবং সর্বাধিক স্থায়ী রাজধানী নগরী। দ্বাদশ শতকের শেষে রাজা সপ্তম জয়বর্মণ কর্তৃক এই নগরী প্রতিষ্ঠিত হয়েছিল। এর আয়তন প্রায় নয় বর্গকিলোমিটার, যার মধ্যে প্রাচীনকাল থেকে শুরু করে রাজা জয়বর্মণ এবং তাঁর উত্তরসূরীদের বিভিন্ন স্থাপনা বিদ্যমান রয়েছে। জয়বর্মণের রাষ্ট্রীয় মন্দির বায়ন নগরীর কেন্দ্রে অবস্থিত। অন্যান্য গুরুত্বপূর্ণ স্থাপনাগুলো উত্তর প্রান্তের বিজয় চত্বরকে কেন্দ্র করে গুচ্ছাকারে অবস্থিত। এটি একটি আকর্ষণীয় পর্যটন কেন্দ্র যেখানে সারা বিশ্বের পর্যটক ঘুরতে আসে। আঙ্কর থম প্রকৃতপক্ষে আরেকটি বিকল্প নাম নকর থম (খ্‌মের: នគរធំ) এর রূপান্তর। ভুল উচ্চারণের কারণে সেটিই প্রকৃত নাম বলে বিশ্বাস করা হয়। নকর শব্দটি সংস্কৃত নগর (দেবনাগরী: नगर) শব্দ থেকে এসেছে যার অর্থ শহর। আর খ্‌মের ভাষার শব্দ থম মানে বৃহৎ বা মহান। আঙ্কর থম রাজা সপ্তম জয়বর্মণের সাম্রাজ্যের রাজধানীরূপে প্রতিষ্ঠিত হয়েছিল এবং এটি ছিল তার বৃহৎ স্থাপত্যকীর্তির কেন্দ্র। নগরে প্রাপ্ত একটি শিলালিপি থেকে পাওয়া যায় যে বর জয়বর্মণের কনে ছিল এই নগরী। সম্ভবত আঙ্কর থম খ্‌মের সাম্রাজ্যের প্রথম রাজধানী নয়। তিন শতক পূর্ববর্তী এবং সামান্য উত্তরপশ্চিমে স্থিত যশোধরপুর এর কিছু অঞ্চল আঙ্কর থমের অন্তর্ভুক্ত। নগরীর সবচেয়ে প্রাচীন উল্লেখযোগ্য মন্দির হল রাজকীয় প্রাসাদ সংলগ্ন বাফুওন এবং ফিমিনাকাস। খ্‌মের জাতি আঙ্কর থম ও যশোধরপুরের মধ্যে কোন নির্দিষ্ট পার্থক্য বা সীমা টানেনি। এমনকি চতুর্দশ শতকের একটি শিলালিপিতে পুরনো নামটিই ব্যবহার করা হয়েছে। ‘মহান নগরী’ বা আঙ্কর থম নামটির ব্যবহার ষোড়শ শতক থেকে চালু হয়। যতদূর জানা যায়, আঙ্কর থমের শেষ মন্দির মঙ্গলার্থ যা ১২৯৫ তে উৎসর্গ করা হয়েছিল। এরপর কাঠামোটি বিভিন্ন সময়ে সংস্কার করা হয়। তবে ক্ষয় হওয়া উপাদানে তৈরি পরবর্তীকালের স্থাপনাগুলো আর টিকে নেই। অয়ুথ্যা রাজ্যের সম্রাট দ্বিতীয় বরম্মারাচাথিরাত এই নগরীর রাজাকে পদচ্যুত করেন এবং পোনহিয়া ইয়াট এর অধীনে তাদের রাজধানী দক্ষিণপূর্বের নমপেন তে স্থানান্তর করতে বাধ্য করেন। আঙ্কর থম ১৬০৯ এর প্রথমদিকে পরিত্যক্ত হয়। তখন এক পাশ্চাত্য পর্যটক একে প্লেটোর আটলান্টিস এর মত আকর্ষণীয় বলে বর্ণনা করেন। ধারণা করা হয় এখানে আশি হাজার থেকে দেড় লক্ষ লোক বসবাস করত। আঙ্কর থম বায়ন রীতিতে নির্মিত। এটি বৃহৎ আকারের নির্মাণরীতিতে গড়া। এতে প্রচুর ল্যাটেরাইট ব্যবহার করা হয়েছে। শহরের প্রতিটি প্রবেশদ্বারে সম্মুখভাগে স্তম্ভ রয়েছে যাতে বড় আকারের নাগ এর ভাস্কর্য দেখা যায়। বাফুঅন বায়ন, আঙ্কর থমের সবচেয়ে উল্লেখযোগ্য মন্দির। ফিমিয়ানাকাস প্রসাত সৌর প্রাত প্রিয়াহ পালিলাই প্রিয়াহ পিথু টেপ প্রনাম টেরেস অব দ্য এলিফ্যান্টস টেরেস অব দ্য লিপার কিং লিয়াংস প্রসাত ক্রাং মানগালাত্রা নর্থ গেইট নর্থ গেইট ব্রিজ সাউথ গেইট সাউথ গেইট মোট ইস্ট গেইটের পশ্চিম অংশের দৃশ্য, গেইট অব ডেড নামেও পরিচিত গেইট অব দ্য ডেডের পূর্ব অংশের দৃশ্য গেইট অব দ্য ডেডের দৃশ্য নোট Higham, C., 2014, Early Mainland Southeast Asia, Bangkok: River Books Co., Ltd., আইএসবিএন ৯৭৮৬১৬৭৩৩৯৪৪৩ Coedès, George (১৯৬৮)। Walter F. Vella, সম্পাদক। The Indianized States of Southeast Asia। trans.Susan Brown Cowing। University of Hawaii Press। আইএসবিএন 978-0-8248-0368-1।  word Nokor Thom and Nokor Wat in Khmer dictionary adopted from Khmer dictionary of Buddhist institute of Cambodia, p. 444 and 445, pub. 2007. Higham, Charles. 2001. The Civilization of Angkor. Phoenix. আইএসবিএন ১-৮৪২১২-৫৮৪-২. Chakrabongse, C., 1960, Lords of Life, London: Alvin Redman Limited সহায়ক গ্রন্থ Albanese, Marilia (২০০৬)। The Treasures of Angkor (Paperback)। Vercelli: White Star Publishers। আইএসবিএন 88-544-0117-X।  Freeman, Michael; Jacques, Claude (২০০৩)। Ancient Angkor (Paperback)। Bangkok: River Books। আইএসবিএন 974-8225-27-5।  Jessup, Helen Ibbitson; Brukoff, Barry (২০১১)। Temples of Cambodia - The Heart of Angkor (Hardback)। Bangkok: River Books। আইএসবিএন 978-616-7339-10-8।  উইকিমিডিয়া কমন্সে আঙ্কর থম সংক্রান্ত মিডিয়া রয়েছে।